ইসলামী ব্যাংকের জনসংযোগ বিভাগের দায়িত্বপ্রাপ্ত ডিএমডি আবু রেজা ইয়াহিয়া বলেন, চেয়ারম্যান ছাড়া এ বিষয়ে ব্যাংকের অন্য কেউ কোনো মন্তব্য চান না। ইসলামী ব্যাংকের চেয়ারম্যান আরাস্তু খান বর্তমানে দেশের বাইরে। তার সঙ্গে মোবাইল অ্যাপস ইমো ও ভাইবারে কয়েকবার যোগাযোগের চেষ্টা করেও পাওয়া যায়নি। ফলে এসব বিষয়ে ইসলামী ব্যাংকের নিজস্ব কোনো বক্তব্য দেওয়া সম্ভব হয়নি। সভায় সিদ্ধান্তে সব গোয়েন্দা সংস্থা, ইসলামিক ফাউন্ডেশন ও বাংলাদেশ ব্যাংককে ইসলামী ব্যাংকের ৯০ শতাংশ ঋণগ্রহীতা জামায়াতের সঙ্গে সংশ্লিষ্টতার বিষয়ে তদন্ত করতে বলা হয়েছে। একই সঙ্গে এই ঋণের অর্থ জঙ্গিবাদে ভূমিকা রাখছে কিনা তা বাংলাদেশ ব্যাংক, ইসলামী ব্যাংকের কর্মকর্তা ও গোয়েন্দা সংস্থার সমন্বয়ে তদারকির জন্য বলা হয়েছে।